BDMS ยกเลิกบริษัทย่อย 2 แห่งในตปท.
BDMS ยกเลิกบริษัทย่อย 2 แห่งในตปท. ยันไม่มีผลกระทบต่อธุรกิจ
30 พ.ย. 2559

บริษัท กรุงเทพดุสิตเวชการ จำกัด(มหาชน) หรือ BDMS ระบุว่า ตามมติที่ประชุมคณะกรรมการบริษัท เมื่อวันที่ 30 พ.ย.59 มีมติอนุมัติให้ปิดบริษัทที่ไม่ได้ดำเนินงานดังนี้
1. Royal Rattanak Medical Services Co.,Ltd. จดทะเบียนในประเทศกัมพูชา มีทุนจดทะเบียนทั้งสิ้น 6,500,000 เหรียญสหรัฐ (คิดเป็นเงินประมาณ 220.089 ล้านบาท) โดยบริษัทถือหุ้นในอัตราร้อยละ 70
2. AI Ghaith Bangkok Dusit Management Service LLC จดทะเบียนในประเทศสาธารณรัฐอาหรับเอมิเรตต์ มีทุนจดทะเบียนทั้งสิ้น 150,000 Dirhams (คิดเป็นเงินบาทประมาณ 1.30 ล้านบาท) โดยบริษัทถือหุ้นในอัตราร้อยละ 30
ทั้งนี้การปิดบริษัททั้ง 2 แห่งไม่มีผลกระทบต่อการดำเนินงานของบริษัทแต่อย่างใด